Document ID: 32003R1847

Komission asetus (EY) N:o 1847/2003,
annettu 20 päivänä lokakuuta 2003,
rehun lisäaineen uuden käyttötavan väliaikaisesta hyväksymisestä ja jo hyväksytyn rehun lisäaineen pysyvästä hyväksymisestä
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission direktiivillä 2003/7/EY(2), ja erityisesti sen 3 artiklan, 9 d artiklan 1 kohdan ja 9 e artiklan 1 kohdan,
sekä katsoo seuraavaa:
(1) Direktiivissä 70/524/ETY säädetään, että jo hyväksytyn lisäaineen uusille käyttötavoille on hankittava yhteisön hyväksyminen.
(2) Direktiivin 70/524/ETY liitteessä C olevassa II osassa tarkoitettujen lisäaineiden osalta, joihin entsyymit kuuluvat, rehun lisäaineen uusi käyttötapa voidaan hyväksyä väliaikaisesti, jos kyseisessä direktiivissä säädetyt edellytykset täyttyvät ja jos käytössä olevien tutkimustulosten perusteella on kohtuullista olettaa, että lisäaineella rehussa käytettynä on jokin direktiivin 2 artiklan a alakohdassa tarkoitetuista vaikutuksista. Väliaikainen hyväksyntä voidaan antaa enintään neljäksi vuodeksi.
(3) Tämän asetuksen liitteessä I tarkoitettu entsyymi (jäljempänä "entsyymi") sai ensimmäistä kertaa väliaikaisen hyväksynnän broilereita varten komission asetuksella (EY) N:o 1436/98(3) eläinten ravitsemusta käsittelevän tiedekomitean annettua myönteisen lausunnon erityisesti sen vaarattomuudesta. Lisäaineen väliaikaista hyväksyntää pidennettiin 30 päivään kesäkuuta 2004 asti komission asetuksella (EY) N:o 2200/2001(4).
(4) Valmistajalta on saatu uusia tietoja, jotka tukevat hakemusta entsyymin käytön hyväksynnän laajentamiseksi koskemaan lihakalkkunoita.
(5) Kyseisen entsyymin uuden käyttötavan hyväksymistä koskevan hakemuksen arviointi osoittaa, että direktiivissä 70/524/ETY väliaikaista hyväksymistä varten asetetut edellytykset täyttyvät.
(6) Eläinten ravitsemusta käsittelevä tiedekomitea antoi 27 päivänä maaliskuuta 2003 myönteisen lausunnon kyseisen entsyymin turvallisuudesta lihakalkkunoille silloin, kun tämän asetuksen edellytykset täyttyvät.
(7) Direktiivissä 70/524/ETY säädetään, että kyseisen direktiivin liitteessä C olevassa II osassa tarkoitetut lisäaineet voidaan hyväksyä ilman määräaikaa, jos 3 a artiklassa asetetut edellytykset täyttyvät.
(8) Tämän asetuksen liitteessä II tarkoitettu mikro-organismi (jäljempänä "mikro-organismi") sai ensimmäistä kertaa väliaikaisen hyväksynnän asetuksella (EY) N:o 1436/98 eläinten ravitsemusta käsittelevän tiedekomitean annettua myönteisen lausunnon erityisesti sen vaarattomuudesta. Mikro-organismin väliaikaista hyväksyntää pidennettiin 30 päivään kesäkuuta 2004 asti asetuksella (EY) N:o 2200/2001.
(9) Valmistajalta on saatu uusia tietoja, jotka tukevat hakemusta mikro-organismin hyväksymiseksi ilman määräaikaa.
(10) Kyseisen mikro-organismin hyväksymistä koskevan hakemuksen arviointi osoittaa, että kaikki direktiivissä 70/524/ETY säädetyt edellytykset, jotka vaaditaan hyväksymiseen ilman määräaikaa, täyttyvät.
(11) Eläinten ravitsemusta käsittelevä tiedekomitea antoi 2 päivänä joulukuuta 2002 myönteisen lausunnon mikro-organismin tehokkuudesta silloin, kun sitä käytetään tietyin tässä asetuksessa asetetuin edellytyksin.
(12) Näin ollen on asianmukaista, että entsyymin käyttö lihakalkkunoiden ruokinnassa hyväksytään neljän vuoden ajaksi ja että mikro-organismin käyttö enintään 35 kilogramman painoisten porsaiden ruokinnassa hyväksytään ilman määräaikaa.
(13) Näiden kahden hakemuksen arviointi osoittaa, että tiettyjä menettelyjä on vaadittava työntekijöiden suojelemiseksi entsyymille ja mikro-organismille altistumiselta. Tällainen suoja on kuitenkin taattu sovellettaessa toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettua neuvoston direktiiviä 89/391/ETY(5).
(14) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Hyväksytään liitteessä I mainittu entsyymien ryhmään kuuluva lisäaine käytettäväksi rehun lisäaineena kyseisessä liitteessä säädetyin edellytyksin.
2 artikla
Hyväksytään liitteessä II mainittu mikro-organismien ryhmään kuuluva lisäaine käytettäväksi rehun lisäaineena kyseisessä liitteessä säädetyin edellytyksin.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä lokakuuta 2003.

Labels: 3
16
17
6